S-2918/2020

Mál þetta, sem dómtekið var 3. júní 2020, er höfðað með ákæru, útgefinni af lögreglustjóranum á höfuðborgarsvæðinu 5. maí 2020, á hendur M-kk-þgf G-kk-þgf B-kk-þgf, kt. [...], [...], [...], fyrir eftirtalin brot:

1. Umferðarlagabrot með því að hafa, sunnudaginn 23. júní 2019, ekið bifreiðinni [...]óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 320 ng/ml, klónazepam 11 ng/ml, kódein 45 ng/ml, nítrazepam 91 ng/ml og tetrahýdrókannabínól 2,6 ng/ml) um Ásgarð, við Bústaðaveg í Reykjavík, þar sem lögregla stöðvaði aksturinn.

Telst þetta varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

2. Umferðarlagabrot með því að hafa, miðvikudaginn 10. júlí 2019, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 585 ng/ml, klónazepam 4,3 ng/ml, kódein 30 ng/mlognítrazepam 58 ng/ml) vestur Langavatnsveg í Mosfellsbæ, þar sem lögregla stöðvaði aksturinn.

Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Umferðarlagabrot með því að hafa, föstudaginn 15. nóvember 2019, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 25 ng/ml, klónazepam 13 ng/ml, kódein 140 ng/ml, metamfetamín 605 ng/ml og nítrazepam 81 ng/ml) um Miklubraut í Reykjavík, til móts við Suðurlandsbraut 66, þar sem lögregla stöðvaði aksturinn.

Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Þjófnað með því að hafa, þriðjudaginn 26. nóvember 2019, í verslun Nettó, Mjódd í Reykjavík, stolið kindakæfu að verðmæti kr. 438.

Telst þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 4. maí 2020, var ákærði dæmdur í þrjátíu daga fangelsi, skilorðsbundið til þriggja ára, með dómi 2. mars 2016 fyrir tilraun til þjófnaðar. Þá var hann dæmdur í fjögurra mánaða fangelsi, skilorðsbundið til þriggja ára, með dómi 25. janúar 2017 fyrir vörslur fíkniefna og var skilorð dómsins frá 2 mars 2016 dæmt upp. Loks var hann dæmdur í 5 mánaða fangelsi með dómi 17. apríl 2019 fyrir hraðakstur, lyfjaakstur, akstur undir áhrifum ávana- og fíkniefna og vörslur fíkniefna en með þeim dómi var skilorð dómsins frá 25. janúar 2017 dæmt upp. Að öðru leyti kemur sakaferill ákærða ekki til skoðunar við ákvörðun refsingar íþessu máli.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga.

Með vísan til lagaákvæða í ákæru er ákærði sviptur ökurétti í 4 árfrá 23. desember 2021.

Ákærði greiði 777.695 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-kk-nf G-kk-nf B-kk-nf, sæti fangelsi í 45 daga.

Ákærði er sviptur ökurétti í 4 ár frá 23. desember 2021.

Ákærði greiði 777.695 krónurí sakarkostnað.

H-kvk-nf S-kvk-nf B-kvk-nf